
Disgrifiad Swydd: Swyddog Ymchwil

	Cyfadran:
	Y Gyfadran Gwyddoniaeth a Pheirianneg

	Adran/Pwnc:
	Gwyddor Deunyddiau a Pheirianneg

	Cyflog:
	Gradd 8: £38,205 i £44,263 y flwyddyn 

	Oriau gwaith: 
	Amser llawn

	Nifer y Swyddi:
	1

	Contract:
	Rôl am gyfnod penodol o 18 mis yw hon

	Lleoliad:
	Bydd deiliad y swydd hon yn gweithio ar Gampws y Bae



	
Prif Ddiben y Swydd
	
1. [bookmark: _Hlk240533218]Cyfrannu at gyflawni gweithgareddau ym mhrosiect READY-PV, yn enwedig darparu Mynediad Trawswladol (TA) i gyfleusterau profi a dibynadwyedd PV Abertawe.
2. Cefnogi a chynnal profion perfformiad a gwydnwch – yn yr awyr agored a dan do – ar ddyfeisiau a modiwlau ffotofoltaidd (PV) newydd, gan ddefnyddio samplau a gynhyrchwyd gan bartneriaid y prosiect ac a gafwyd ganddynt.
3. Monitro perfformiad dyfeisiau ffotofoltaidddros gyfnodau amlygiad estynedig ac ymchwilio i'r berthynas rhwng dirywiad dyfeisiau ac amodau amgylcheddol.
4. Cyfrannu at ddarparu gwasanaethau amgáu a lamineiddio, gan gynnwys paratoi samplau ar gyfer profion dibynadwyedd lle bo angen.
5. Cyfrannu at ddylunio a chynnal a chadw cyfleusterau profi awyr agored. 
6. Cynorthwyo defnyddwyr allanol READY-PV i gynllunio a chynnal arbrofion ym Mhrifysgol Abertawe, gan gynnwys sefydlu'r arbrofion, protocolau mesur, casglu data a dehongli data'n gychwynnol.
7. Cyfrannu at weithredu a chymhwyso gweithdrefnau arbrofol a phrotocolau dibynadwyedd a ddatblygwyd yn READY-PV.
8. Cyfrannu at gyfarfodydd prosiect, trafodaethau technegol, gweithgareddau hyfforddi, gweithdai a gweithgareddau lledaenu yn ôl yr angen.
9. Paratoi adroddiadau technegol, papurau ymchwil, cyflwyniadau ac allbynnau prosiect eraill sy'n deillio o'r gwaith.
10. Cydweithio â phartneriaid academaidd, partneriaid seilwaith ymchwil a phartneriaid diwydiannol ar draws consortiwm READY-PV.


	
	11. Cyfrannu at ymchwil ac ymgymryd â hi mewn modd rhagweithiol, gan gynnwys casglu, paratoi a dadansoddi data a chyflwyno canlyniadau, gan ddangos rhywfaint o annibyniaeth wrth bennu pwyslais a chyfeiriad yr ymchwil honno. 
12. Paratoi adroddiadau, drafftio patentau a phapurau sy'n disgrifio canlyniadau'r ymchwil, boed yn gyfrinachol neu i'w cyhoeddi.  Disgwylir i'r sawl a benodir fynd ati’n weithredol i ysgrifennu a chyhoeddi papurau ymchwil, yn enwedig rhai sydd i'w cyhoeddi mewn cyfnodolion a adolygir gan gymheiriaid (e.e. rhyngwladol) neu gyhoeddiadau cymharol, yn rhan arferol o'i rôl.
13. Dangos hunangymhelliant a defnyddio menter bersonol er mwyn dod o hyd i ffyrdd addas o fynd i'r afael â heriau, a gofyn am arweiniad yn ôl yr angen. 
14. Defnyddio creadigrwydd i ddadansoddi a dehongli data ymchwil a dod i gasgliadau ar sail y canlyniadau.
15. Rhyngweithio'n gadarnhaol ac yn broffesiynol â chydweithwyr a phartneriaid eraill yn y Gyfadran, mewn mannau eraill yn y Brifysgol a'r tu hwnt, ym myd diwydiant/masnach ac yn y byd academaidd.
16. Cyfrannu'n rhagweithiol at ddatblygu ceisiadau am gyllid allanol i gefnogi eich gwaith eich hun, gwaith eraill a gwaith y Gyfadran a'r sefydliad yn gyffredinol.  Disgwylir i'r sawl a benodir ysgrifennu ceisiadau o'r fath, neu gyfrannu at eu hysgrifennu, a hynny'n rhan arferol o'i waith.
17. Cyfrannu at faterion trefniadaethol y Gyfadran i’w helpu i weithredu’n ddidrafferth a helpu i godi ei broffil ymchwil allanol.
18. Bod yn ymwybodol o ddatblygiadau yn y maes o safbwynt technegol a phenodol a'r maes pwnc ehangach a'r goblygiadau ar gyfer cymwysiadau masnachol a'r economi wybodaeth neu’r byd academaidd. 
19. Gweithredu fel cynrychiolydd neu aelod o bwyllgorau yn ôl yr angen, gan achub ar y cyfle i ehangu profiad proffesiynol personol.
20. Dangos tystiolaeth o ddatblygiad proffesiynol personol, gan nodi anghenion datblygu drwy gyfeirio at Fframwaith Datblygu Ymchwilwyr Vitae, yn enwedig o ran y cyfnod prawf, adolygu perfformiad a chymryd rhan mewn digwyddiadau hyfforddiant.
21. Cynnal a gwella cysylltiadau â'r sefydliadau proffesiynol a chyrff perthynol eraill.
22. Glynu wrth brotocolau arfer gorau wrth gynnal a chadw cofnodion ymchwil, fel y’i nodir gan ganllawiau rheoli cofnodion addysg uwch a'r Cynghorau Ymchwil. Mae hyn yn cynnwys gwneud yn siŵr bod cofnodion llyfrau log prosiectau yn cael eu cyflwyno i'r Brifysgol/Prif Ymchwilydd ar ôl gorffen y gwaith.

	
Dyletswyddau Cyffredinol
	23. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol. 
24. Ymgymryd â'r rôl a holl weithgareddau'r swydd yn unol â systemau rheoli a pholisïau diogelwch, iechyd a chynaliadwyedd er mwyn lleihau risgiau ac effeithiau sy'n deillio o weithgarwch y swydd.
25. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol.
26. Unrhyw ddyletswyddau eraill y mae'r Gyfadran/Gyfarwyddiaeth/ Maes Gwasanaeth wedi cytuno arnynt.

	Y Fanyleb Person

	Meini Prawf Hanfodol: 
1. PhD, neu brofiad cyfatebol, mewn gwyddoniaeth ffotofoltaidd, gwyddoniaeth deunyddiau, peirianneg electronig, ffiseg, cemeg, neu ddisgyblaeth sy'n gysylltiedig yn agos.
2. Tystiolaeth o gyfranogiad gweithredol a rôl bersonol wrth ysgrifennu a chyhoeddi papurau ymchwil, a chyfrannu at y gwaith hwn, yn enwedig ar gyfer cyfnodolion a adolygir gan gymheiriaid. 
3. Tystiolaeth o'r gallu i fynd ati i lunio ymchwil ac ysgrifennu ceisiadau am gyllid ymchwil allanol, neu gyfrannu at ysgrifennu ceisiadau o'r fath. 
4. Y gallu i ddangos annibyniaeth sylweddol o ran ffocws a chyfeiriad mewn ymchwil – penderfynu 'beth, pam, pryd a chyda phwy' i fwrw ymlaen â'r gwaith. 
5. Profiad ymchwil ym maes ffotofolteg, dyfeisiau ffilm denau, dirywiad deunyddiau, dibynadwyedd dyfeisiau neu faes cysylltiedig. Profiad ymarferol o nodweddu dyfeisiau ffotofoltaidd a mesur eu perfformiad, yn ogystal â phrofion heneiddio, sefydlogrwydd neu ddirywiad.
6. Ymrwymiad i ddatblygiad proffesiynol parhaus 
Meini Prawf Dymunol
7. Profiad o dechnolegau ffotofolteg perofsgit neu organig.
8. Profiad o brofi ffotofoltaidd (PV) yn yr awyr agored neu fonitro perfformiad dros gyfnod hir.
9. Profiad o weithio gyda setiau data amgylcheddol/tywydd a chysylltu amodau amgylcheddol â pherfformiad PV.
10. Profiad o amgáu, lamineiddio neu integreiddio modiwlau ffotofoltaidd (PV).
11. Gwybodaeth am safonau a phrotocolau dibynadwyedd ffotofoltäig (PV), gan gynnwys dulliau IEC a/neu ISOS.
12. Profiad o weithio gydag egwyddorion data FAIR, setiau data strwythuredig neu reoli data ymchwil.
13. Profiad o oruchwylio prosiectau myfyrwyr israddedig neu ôl-raddedig

	Lefel Iaith Gymraeg 
	Level 1 – ‘a little’ - pronounce Welsh words. Able to answer the phone in Welsh (good morning / afternoon). Able to use very basic every-day words and phrases (thank you, please etc.). Level 1 can be reached by completing a one-hour training course.

Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael yma.

	Gwybodaeth Ychwanegol
	Ymholiadau anffurfiol: Yr Athro Trystan Watson – t.m.watson@abertawe.ac.uk 



[image: Athena SWAN Charter Silver Award logo 2017]		[image: H:\Vacancies\Masters\logos\Stonewall Logo.jpg]				[image: H:\Vacancies\Masters\logos\HR Research Excellence.jpeg]

	
[image: ]
image1.png
Athena
SWAN




image2.jpeg
’ t-‘>t0nevwml!

DIVERSITY CHAMPION




image3.jpeg
R EXCELL




image4.emf









image5.emf









